Publication: Magyar Közlöny
Issue: MK-2000-101 (Year: 2000, Number: 101)
Era: 1990-2004
Section: Az Alkotmánybíróság 63/1997. (XII. 12.) AB határozatában (a továbbiakban: Abh.) megállapította, hogy az
Paragraph Index: 259

165. § (2) bekezdés azt határozza meg, hogy az adott ügyben folytatott eljárásban a régi vagy az új szabályokat kell alkalmazni. Az eljárási jogi szabályok tekintetében a cezúra a szabálysértés elkövetésének időpontja: ha a cselekményt a törvény hatálybalépése előtt követték el, akkor a régi szabály az irányadó, ha utána, akkor pedig az új. III. Az indítvány részben megalapozott. 1.1. Az Alkotmánybíróság az indítvány elbírálása során elsőként azt vizsgálta, hogy hátrányos megkülönböztetésnek számít-e az elkövetők tekintetében, ha a szabálysértési eljárásban egyidejűleg két egymástól eltérő szabályrendszert alkalmaznak attól függően, hogy az eljárás alapjául szolgáló cselekményt mikor követték el? Az Alkotmánybíróság korábbi gyakorlatában már előfordult olyan eset, amikor azt kellett megítélnie, hogy egy adott jogszabály hatálybalépését követően a korábban hatályban volt jogszabály rendelkezései alkalmazásának előírása alkotmányos-e. Az Alkotmánybíróság a lakások és helyiségek bérletére, valamint az elidegenítésükre vonatkozó egyes szabályokról

Source: https://magyarkozlony.hu/hivatalos-lapok/4485df2742888efec2d29d7f1c52b9c3c873fd6b/dokumentumok/8390ca40d765d885d526cf4598bacc9a999f91a6/letoltes